S-308/2017

Mál þetta, sem dómtekið var 9. nóvember síðastliðinn, höfðaði lögreglustjórinn á höfuðborgarsvæðinu með ákæru útgefinni 5. september 2017, á hendur G-x-x M-x-x, kt. [...] og V-x-x R-x-x, kt. [...], [...], Kópavogi, „fyrir eftirtalin þjófnaðarbrot:

I.

Gegn ákærðu báðum, með því að hafa:

1. Laugardaginn 5. nóvember 2016, í verslun ÁTVR, Dalvegi 2, Kópavogi, í félagi, stolið tveimur flöskum af Smirnoff vodka og tveimur flöskum af Koskenkorva vodka, allt samtals að verðmæti kr. 15.396. [ ... ]

2. Sunnudaginn 19. mars 2017, í verslun Hagkaups, Smáralind, Kópavogi, í félagi, stolið raftækjum, matvörum, hreinlætisvörum og sælgæti, allt samtals að verðmæti kr. 25.941. [ ... ]

Teljast brot þessi varða við 244. gr. almennra hegningarlaga nr. 19/1940.

II.

Gegn ákærða G-x-x, með því að hafa:

Laugardaginn 29. október 2016, í verslun ÁTVR, Dalvegi 2, Kópavogi, stolið einni flösku af Smirnoff vodka, að verðmæti kr. 3.899. [ ... ]

Telst brot þetta varða við 244. gr. almennra hegningarlaga nr. 19/1940.

III.

Gegn ákærða V-x-x, með því að hafa:

1 Fimmtudaginn 13. október 2016, í verslun ÁTVR, Dalvegi 2, Kópavogi, stolið einni flösku af Koskenkorva vodka, að verðmæti kr. 2.798. [ ... ]

Laugardaginn 29. október 2016, í verslun ÁTVR, Dalvegi 2, Kópavogi, stolið einni flösku af Smirnoff vodka, að verðmæti kr. 2.720. [ ... ]

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Einkaréttarkröfur:

E-kvk-nf S-kvk-nf, hdl., f.h. Áfengis-/tóbaksverslunar ríkisins, vegna ákærukafla 1.1, gerir kröfu um að ákærðu verði dæmdir til að greiða skaðabætur að fjárhæð 15.396 krónur, auk vaxta samkvæmt 8. gr. laga um vexti og verðtryggingu nr. 38/2001, af þeirri fjárhæð frá 5. nóvember 2016 til 11. desember 2016. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Að auki er krafist lögmannskostnaðar.

E-kvk-nf S-kvk-nf, hdl., f.h. Áfengis-/tóbaksverslunar ríkisins, vegna ákærukafla II.1, gerir kröfu um að ákærði verði dæmdur til að greiða skaðabætur að fjárhæð 3.899 krónur, auk vaxta samkvæmt 8. gr. laga um vexti og verðtryggingu nr. 38/2001, af þeirri fjárhæð frá 29. október 2016 til 11. desember 2016. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Að auki er krafist lögmannskostnaðar.

E-kvk-nf S-kvk-nf, hdl., f.h. Áfengis-/tóbaksverslunar ríkisins, vegna ákærukafla III.1, gerir kröfu um að ákærði verði dæmdur til að greiða skaðabætur að fjárhæð 2.798 krónur, auk vaxta samkvæmt 8. gr. laga um vexti og verðtryggingu nr. 38/2001, af þeirri fjárhæð frá 13. október 2016 til 11. desember 2016. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Að auki er krafist lögmannskostnaðar.

E-kvk-nf S-kvk-nf, hdl., f.h. Áfengis-/tóbaksverslunar ríkisins, vegna ákærukafla III.2, kröfu um að ákærði verði dæmdur til að greiða skaðabætur að fjárhæð 2.720 krónur, auk vaxta samkvæmt 8. gr. laga um vexti og verðtryggingu nr. 38/2001, af þeirri fjárhæð frá 29. október 2016 til 11. desember 2016. Eftir það er krafist dráttarvaxta samkvæmt 1. mgr. 6. gr., sbr. 9. gr. sömu laga til greiðsludags. Að auki er krafist lögmannskostnaðar.

Um málsatvik er skírskotað til ákæru málsins.

Ákærðu hafa skýlaust játað þau brot sem þeir eru saksóttir fyrir. Því var farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærðu höfðu tjáð sig stuttlega um lagaatriði, bótakröfur og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að þeir hafi gerst sekir um þá háttsemi sem þeim er gefin að sök í málinu. Eru brot þeirra réttilega heimfærð til refsiákvæða í ákæru. Ákærðu hafa ekki áður sætt refsingu.

Refsing ákærða G-x-x M-x-x fyrir þau brot sem hann er nú sakfelldur fyrir þykir hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19/1940.

Refsing ákærða V-x-x R-x-x fyrir þau brot sem hann er nú sakfelldur fyrir þykir hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19/1940.

Ákærðu hafa samþykkt að greiða bótakröfur Áfengis- og tóbaksverslunar ríkisins. Dæma ber ákærða G-x-x M-x-x til að greiða Áfengis- og tóbaksverslun ríkisins 19.295 krónur, þar af 15.396 krónur óskipt með meðákærða V-x-x R-x-x, og ákærða V-x-x R-x-x til að greiða Áfengis- og tóbaksverslun ríkisins 20.914 krónur, þar af 15.396 krónur óskipt með meðákærða G-x-x M-x-x, í báðum tilvikum að viðbættum vöxtum og dráttarvöxtum, sbr. 8. og 9. gr. laga nr. 38/2001 um vexti og verðtryggingu, svo sem í dómsorði greinir. Bótakröfurnar voru birtar fyrir ákærðu jafnhliða birtingu fyrirkalls í málinu 6. nóvember síðastliðinn.

Sakarkostnað leiddi ekki af meðferð málsins.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði, G-x-x M-x-x, sæti fangelsi í 30 daga. Fresta skal fullnustu refsingarinnar og falli hún niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940.

Ákærði, V-x-x R-x-x, sæti fangelsi í 45 daga. Fresta skal fullnustu refsingarinnar og falli hún niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940.

Ákærði G-x-x M-x-x greiði Áfengis- og tóbaksverslun ríkisins 19.295 krónur, þar af 15.396 krónur óskipt með ákærða V-x-x R-x-x með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 5. nóvember 2016 til 6. desember 2017, en dráttarvöxtum, sbr. 9. gr., sbr. 1. mgr. 6. gr. sömu laga frá þeim degi til greiðsludags og 20.000 krónur í málskostnað.

Ákærði V-x-x R-x-x greiði Áfengis- og tóbaksverslun ríkisins 20.914 krónur, þar af 15.396 krónur óskipt með ákærða G-x-x M-x-x með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 5. nóvember 2016 til 6. desember 2017, en dráttarvöxtum, sbr. 9. gr., sbr. 1. mgr. 6. gr. sömu laga frá þeim degi til greiðsludags og 20.000 krónur í málskostnað.

J-kk-nf H-kk-nf